চেন্নাই সিটি ফুটবল ক্লাব
চেন্নাই সিটি ফুটবল ক্লাব (এছাড়াও সংক্ষেপে চেন্নাই সিটি এফসি নামে পরিচিত) হল ভারতের তামিলনাড়ুর কোয়েম্বাটুর শহর ভিত্তিক একটি ফুটবল ক্লাব। বর্তমানে এই ক্লাবটি আই-লিগ প্রতিযোগিতায় অংশ নেয়। এছাড়া ঘরোয়া চেন্নাই ফুটবল লিগ প্রতিযোগিতাতেও নিয়মিত অংশ নেয়। ১৯৪৬-এ এই ক্লাবটি নেতাজি স্পোর্টস ক্লাব নামে প্রতিষ্ঠিত হয়েছিল। ২০১৬ সালে প্রথম জাতীয় স্তরের ক্লাব ফুটবলে অংশ নেয় এই দল। দলের ডাকনাম "দ্য লায়ন্স"। ২০১৬ সালে সরাসরি আই-লিগে খেলার সুযোগ পাবার পর ২০১৮-১৯ মরসুমে তারা আই-লিগ চ্যাম্পিয়ন হয় ও প্রথম শিরোপা জয়লাভ করে।